ToekomsVenster: Hoekom vra die kerk so baie kere vir geld?Foto: Donald Tong/Pexels.com “En God is by magte om aan julle alles in oorvloed te skenk, sodat julle in alle opsigte altyd van alles genoeg kan hê en volop kan bydra vir elke goeie werk.” – 2 Korintiërs 9:8 Behalwe om ander gemeentes in die Liggaam van Christus te ondersteun, is die gemeente ook verantwoordelik om mekaar en dan ook die ander plaaslike gemeentes te ondersteun. Hierdie ondersteuning vereis uit die aard van die saak finansiële verpligtinge. Ons reaksie met betrekking tot die seën van die Here op ons lewe is dat ons ook ander sal seën. Beplanning rakende die hoeveelheid saad wat jy wil saai is dus belangrik en jou offers moet ook deel van jou aanbidding wees. Wees ook getrou aan jouself en aan God. Gelowiges is die hande en voete van Christus in ’n donker wêreld. Ons liefdes-offergawes demonstreer die karakter van God aan die wêreld. Verder toon ons bereidwilligheid om offers te bring dat ons nie ons hoop op die materiële plaas nie, maar eerder in God. Here, baie dankie dat ek kan bydra tot ’n goeie saak. Ek bid dat my offergawes ’n groot verskil sal maak in die lewe van ander en dat baie van U sal hoor.